Държавен вестник, бр. 71, 2000 г., стр. 13

Б Р О Й  71
Д Ъ Р Ж А В Е Н   В Е С Т Н И К
С Т Р .  13
изплащането на годишното концесионно възнаграж-
дение ще започне от 1.I.2002 г.; всяка годишна вноска
е с падеж 31 март на следващата година.
6. Основни права и задължения на концесионера:
6.1. основни задължения на концесионера:
6.1.1. да разработи и съгласува с концедента в 3-
месечен срок от сключването на концесионния дого-
вор инвестиционна програма, която става неразделна
част от концесионния договор, съдържаща минимум:
вертикална планировка, настилка и канализация; из-
граждане на покриваща конструкция над обектите за
търговия—за не по-малко от 450 сергии и/или друг вид
обекти; изграждане на паркоместа за леки и лекото-
варни автомобили и микробуси в източната част от
парцела—не по-малко от 60 броя, както и информаци-
онна система с фискална памет за отчитане на парко-
местата; изграждане на заведения за бързо хранене;
изграждане на нов офис/и; изграждане на нови тоалет-
ни и/или реконструкция и основен ремонт на същест-
вуващите тоалетни;
6.1.2. в едногодишен срок считано от подписване на
концесионния договор да изпълни задължителната
инвестиционна програма;
6.1.3. да изпълни качествено и с грижата на добър
търговец/стопанин реконструкцията и изграждането на
нова структура на пазар за промишлени стоки на тери-
торията на обекта в неговата цялост и съобразно одоб-
рените строителни книжа; тези действия не може да
трансформират вида на обекта и да променят основно-
то му търговско предназначение;
6.1.4. да застрахова обекта, предоставен за концесия;
6.1.5. да плаща на концедента дължимите концеси-
онни възнаграждения при условия и срокове, визирани
в концесионния договор;
6.1.6. да поеме текущите капиталови разходи, как-
то и разходите по поддържане и опазване на обекта;
6.1.7. да спазва изискванията, свързани с опазване
на околната среда, защитените със закон територии и
обекти (паметници на културата), националната си-
гурност, отбраната на страната и обществения ред;
6.1.8. да съгласува идейните и работните проекти и
проект за ОВОС във връзка с получаването на разре-
шение от съответните компетентни органи;
6.1.9. да не прехвърля на трети лица правата и за-
дълженията по концесионния договор без съгласието
на концедента;
6.2. основни права на концесионера:
6.2.1. изключително право да експлоатира обекта
за срока на концесията;
6.2.2. да осъществява свързаните с предмета на
концесията дейности и услуги;
6.2.3. да събира наеми и такси за ползване на обек-
та и оборудването;
6.2.4. да сезира концедента при нарушение на пра-
вото му по концесионния договор от страна на трети
лица, както и да иска намеса на концедента за отстра-
няване на нарушенията;
6.2.5. право на предсрочно изпълнение на задълже-
нията по концесионния договор;
6.2.6. право след изтичане на срока на концесион-
ния договор при равни други условия да бъде предпо-
четен като концесионер за същите обекти.
7. Права и задължения на концедента:
7.1. основни права на концедента:
7.1.1. да получава от концесионера дължимите кон-
цесионни възнаграждения при условия и срокове, оп-
ределени в концесионния договор;
7.1.2. да придобие правото на собственост върху
извършените подобрения, както и пълната съпътства-
ща документация;
7.1.3. да запазва правото си на собственост върху
обекта;
7.1.4. да контролира по всяко време изпълнението
на задълженията по концесионния договор от страна
на концесионера;
7.1.5. да има неограничен достъп до обекта, както
и правото да получава всякаква допълнителна инфор-
мация във връзка с предоставената концесия, включи-
телно и документация;
7.1.6. право да прекрати едностранно договора за
концесия при неизпълнение на задължения и условия
по концесията от страна на концесионера;
7.2. основни задължения на концедента:
7.2.1. да не пречи на концесионера да осъществява
правата си по концесията освен в предвидените в нор-
мативен акт и в концесионния договор случаи;
7.2.2. да съгласува своевременно предоставените от
концесионера комплексен план, инвестиционна прог-
рама и работни проекти.
8. В концесионния договор могат да бъдат вклю-
чени и други права и задължения на страните извън
посочените.
9. Гаранции за изпълнение задълженията на конце-
сионера по концесионния договор:
9.1. безусловни неотменяеми банкови гаранции от
първокласна българска банка за гарантиране изпълне-
нието на задължението за заплащане на концесионното
възнаграждение: първата година след изтичане на 12
месеца от сключването на концесионния договор гаран-
цията е в размер 20 % от 35 000 лв. и се представя до 31
януари на обезпечената година; за всяка следваща годи-
на гаранцията е в размер 20 % от годишното концесион-
но възнаграждение, дължимо за съответната година, и
се представя до 31 януари на обезпечената година;
9.2. за обезпечаване на задължението за изпълнение
на инвестиционната програма—10 % от стойността на
съгласуваните с концедента инвестиционни разходи за
годината на изпълнение на инвестиционната програма;
паричната гаранция се внася в 30-дневен срок след при-
емане на инвестиционната програма; след получаване
на разрешение за ползване на обекта концесионерът
получава обратно внесената парична гаранция, обезпе-
чаваща изпълнението на инвестиционната програма.
10. Неустойки при неизпълнение, забавено или
лошо изпълнение от страна на концесионера на до-
говорните задължения се предвиждат в самия конце-
сионен договор.
Председател: Стр. Дочков
50981
РЕШЕНИЕ № 237
от 27 юли 2000 г.
На основание чл. 21, ал. 1, т. 8 ЗМСМА във връзка с
чл. 67, ал. 1, чл. 70, т. 6, чл. 71, ал. 1, т. 1 и чл. 72 ЗОС
Общинският съвет—гр. Пловдив, реши да открие проце-
дура по предоставяне на концесия при следните условия:
1. Предмет на концесията—учредяване на особено
право на ползване върху обект, публична общинска
собственост, представляващ недвижим имот, нами-
ращ се в гр. Пловдив, ул. Кирил Нектариев, район
“Централен”, парцел IV—Парк открит театър с площ
2700 кв. м (без площта на имот пл. № 560, включен в
същия парцел), съгласно акт за публична общинска
собственост № 378, кв. 122 по плана на СГЧ, одобрен
със Заповед № 510 от 1.IХ.1971 г. Границите на имота
са, както следва: на север—имот пл. № 560 и пешеход-
на алея; на юг—ресторант “Пълдин”, имот пл. № 564
и 563; на изток—ул. Кирил Нектариев; на запад—имот
пл. № 559, парцел VII—зеленина, имот пл. № 561 и
ул. Съборна, както и даване на разрешение за разви-
ване на културна, сценична и търговска дейност в него,
касаеща трайно задоволяване на обществени потреб-
ности от общинско значение.